Leo Bloy

Leo / Léon BLOY (natus die 11 Iulii 1846 in  Notre-Dame-de-Sanilhac / Duranii, mortuus die 3 Novembris 1917 in Bourg-la-Reine) erat Francogallicus scriptor et participavit tamquam artifex Renovationi catholicae. Opus litterarium hedonismo burgensi secundi dimidii saeculi 19-i paupertatem cum timore Dei obiciens valde autobiographicum est.

Vita
Telonarii filius Lutetiam petit, ut pictor fieret. Pueritia inter neglegentiam religionis et atheismum ferventissimum vacillans (pater eius atheista, mater catholica fuit) Bloy post conversionem suam scripturas ut auxilium missionarium intellexit. Persona gravissima fabulae Milesiae autobiographicae quae titulatur Le Désespéré (1886) imitabatur dilectam eius Annam-Mariam Roulé, meretricem. Penuria gravissimarum personarum fabulae Milesiae cui est titulus La femme pauvre (1897) imago est ipsius familiae Bloyensis: paupertas enim fit res fundamentalis quae ad christianismum integrum ducat. Diaria septem testimonium solidissimam perhibent de fide (Quarante ans de captivité à Cochons-sur-Marne, 1905; L’invendable, 1909; Le vieux de la montagne, 1911; Le pèlerin de l’absolu, 1914; Au seuil de l’Apocalypse, 1916; La porte des humbles, 1920). Fabula Le Salut par les Juifs (1892) apologia Iudaeorum etiam politici momenti erat, contra antisemitismum praeponderans temporibus istis.

Leonis Bloy amici erant Georgius Rouault, Paulus Bourget et Georgius-Carolus  Huysmans. Editio omnium operum in lucem prolata est annis 1947-1949, voluminibus XXII.

 Gravitas
Libri eius palmam litterariam non tulerunt sed ponderis haud subaestimandi erant in Renovatione quae dicitur catholica. In statibus linguae Theodiscae Bloy gloriam quandam adeptus est post Secundum bellum mundanum demum, cum aliis similibus auctoribus ut Georgius Bernanos vel Paulus Claudel. Florilegium cum textibus Theodisce conversis apparuit anno 1953 sub titulo Der beständige Zeuge Gottes.

Fons
Fischer, Cornelia: Bloy, Léon, apud: Microsoft  Encarta  2007 Enzyklopädie,  Microsoft Corporation, 2006 (DVD).

 Nexus externi

 De Leone Bloy in paginis Universitatis Tolosensis 


categoria:Nati 1846
categoria:Mortui 1917
categoria:Scriptores Franciae
categoria:Catholici